Diari Oficial de la Generalitat Valenciana


Sumari del DOGV 7701, del 20-01-2016 (2015/10991)

Notificació de la sentència dictada en el procediment de guarda i custòdia número 71/2014.
------------------------------------------------------------------------------------------

### Dades del document

Número de DOGV
:   7701

Data del DOGV
:   20-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10065


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 71/2014. [2015/10382]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments fill menor no matrimonial no consensuat número 000071/2014, seguides a instàncies de Cinthia Yeseni Quijije Quevedo contra Freddy Alberto Suárez Hermida, en situació de rebel·lia, en data 2 de desembre de 2015, ha recaigut sentència la part dispositiva de la qual diu així:  
  
  
«Dispositiva  
Estime la demanda plantejada per Cinthia Yeseni Quijije Quevedo contra Freddy Alberto Suárez Hermida, declarat en rebel·lia, n'ha sigut part el ministeri fiscal, i és procedent adoptar les següents mesures definitives respecte a les filles comunes, C. i A.:  
1. Ambdós progenitors exerciran la pàtria potestat sobre les menors, si bé s'atribueix a la demandant l'exercici en exclusiva de la pàtria potestat i la guàrdia i custòdia de les dos filles menors d'edat.  
  
2. Se suspén el dret de visites del demandat amb les filles menors fins que s'inste la represa per l'interessat, moment en què haurà de sol·licitar la represa de manera gradual en interés de la petita, A., la decisió respecte a l'altra filla quedarà a l'acord entre ella i son pare.  
3. El pare haurà d'abonar, en concepte de contribució als aliments de les seues filles, la quantitat de 150 euros mensuals per a cada filla, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística i contribuirà a les despeses extraordinàries mitjançant l'abonament de la meitat de les que s'acrediten i siguen necessàries o hagen sigut consensuades per les parts.  
  
Tot això sense fer una especial condemna a les costes d'aquest procediment.  
Contra aquesta resolució es pot interposar un recurs d'apel·lació que haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, acompanyant resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el dipòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Freddy Alberto Suárez Hermida, en situació de rebel·lia i parador ignorat, expedisc i firme aquest edicte.  
  
València, 10 de desembre de 2015.- La lletrada de l'Administració de Justícia: Alicia Ordeig Rabadán.